หนี้สาธารณะเม.ย.ลด1.5หมื่นล้าน
สำนักงานบริหารหนี้สาธารณะเผยหนี้สาธารณะเดือนเม.ย.ลดลง15,730 ล้านบาท
28 มิ.ย. 2553

สำนักงานบริหารหนี้สาธารณะเผยหนี้สาธารณะเดือนเม.ย.ลดลง15,730 ล้านบาท
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า ยอดหนี้สาธารณะคงค้าง ณ วันที่ 30 เม.ย. 2553 มีจำนวน 4,108,982 ล้านบาท หรือ 42.23% ของผลิตภัณฑ์มวลรวมภายในประเทศ (จีดีพี) เป็นหนี้ที่รัฐบาลกู้โดยตรง 2,773,936 ล้านบาท หนี้รัฐวิสาหกิจที่ไม่เป็นสถาบันการเงิน 1,083,775 ล้านบาท  หนี้รัฐวิสาหกิจที่เป็นสถาบันการเงินที่รัฐบาล ค้ำประกัน 189,159 ล้านบาท และหนี้กองทุนเพื่อการฟื้นฟูและพัฒนาระบบสถาบันการเงิน 62,112 ล้านบาท เมื่อเปรียบเทียบกับเดือนก่อน หนี้สาธารณะลดลงสุทธิ 15,730 ล้านบาท
ทั้งนี้ หนี้ที่รัฐบาลกู้โดยตรง  และหนี้ รัฐวิสาหกิจที่เป็นสถาบันการเงินที่รัฐบาลค้ำประกันเพิ่มขึ้น 11,633 ล้านบาท และ 590 ล้านบาท ตามลำดับ สำหรับหนี้รัฐวิสาหกิจที่ไม่เป็นสถาบันการเงิน และหนี้กองทุนเพื่อการฟื้นฟูฯ ลดลง 19,950 ล้านบาท และ 8,003 ล้านบาทตามลำดับ ส่วนหน่วยงานอื่นของรัฐนั้นไม่มีหนี้ คงค้าง
การลดลงสุทธิของหนี้สาธารณะคงค้างเมื่อ เปรียบเทียบกับเดือนที่ผ่านมานั้น ที่สำคัญเกิดจากการลดลงของ หนี้รัฐวิสาหกิจที่ไม่เป็นสถาบันการเงิน โดยลดลงสุทธิ 19,950 ล้านบาท ที่สำคัญเกิดจากการเพิ่มขึ้นของหนี้ที่รัฐบาลไม่ค้ำประกัน ในส่วนของหนี้ต่างประเทศ เนื่องจากการเปลี่ยนแปลงสุทธิของหนี้ ต่างประเทศในรูปเงินดอลลาร์สหรัฐฯ เมื่อแปลงเป็นเงินบาทลดลง
สำหรับหนี้ที่ รัฐบาลกู้โดยตรงเพิ่มขึ้นสุทธิ 11,633 ล้านบาท รายการที่สำคัญเกิดจากรัฐบาลได้ดำเนินการออกพันธบัตรรัฐบาลเพื่อช ดเชยการขาดดุลงบประมาณ จำนวน 29,000 ล้านบาท และได้เบิกเงินกู้ภายใต้พระราชกำหนดให้อำนาจกระทรวงการคลังกู้ เงินเพื่อฟื้นฟูและเสริมสร้างความมั่นคงทางเศรษฐกิจ พ.ศ. 2552 เพื่อดำเนินการตามแผนปฏิบัติการไทยเข้มแข็ง 2555 ในปีงบประมาณ พ.ศ. 2553 จำนวน 16,000 ล้านบาท
ขณะที่หนี้กองทุนเพื่อการฟื้นฟูฯ ลดลง 8,003 ล้านบาท ที่สำคัญเกิดจากการซื้อคืนพันธบัตรของกองทุนเพื่อการฟื้นฟูฯ ที่กระทรวงการคลังไม่ค้ำประกันหนี้สาธารณะ จำนวน 4,108,982 ล้านบาท แบ่งออกเป็นหนี้ต่างประเทศ 358,609 ล้านบาท หรือร้อยละ 8.73 และหนี้ในประเทศ 3,750,373 ล้านบาท หรือร้อยละ 91.27 ของยอดหนี้สาธารณะคงค้าง และเป็นหนี้ระยะยาว 3,858,294     ล้าน บาท หรือร้อยละ 93.90 และหนี้ระยะสั้น 250,688 ล้านบาท หรือร้อยละ 6.10 ของยอดหนี้สาธารณะคงค้าง